Raporti i qendrës kërkimore PEW mbi emigracionin
SIpas raportit, numri i emigrantëve pa dokumenta në SHBA ka rënie
Numri i emigrantëve të pa dokumenta në SHBA ra në nivelin më të ulët në 10 vjet në 2016-ën, raporton Qendra Kërkimore Pew. Duke përdorur të dhënat e qeverisë, qendra Pew arrin në përfundimin se midis viteve 2007 dhe 2016, numri i emigrantëve pa dokumente në SHBA ra nga 12.2 milionë në 10.7 milionë. Qenda Pew, një fondacion i pavarur e jo partiak, ia atribuon këtë rënie prej 1.5 milionë emigrantësh – pakësimit të numrit të meksikanëve që kalojnë kufirin e SHBA-së në mënyrë të paligjshme. Megjithatë, numri i emigrantëve nga El Salvadori, Guatemala dhe Hondurasi që përpiqen të kalojnë ilegalisht nga Meksika, është duke e bërë Amerikën Qendrore të vetmin rajon me rritje të imigrimit në periudhën 10-vjeçare të studimit. Numri i imigrantëve pa dokumenta nga Amerika Qendrore në Shtetet e Bashkuara u rrit me rreth 375,000 - nga 1.5 milionë në vitin 2007 në 1.85 milionë në vitin 2016. Gjithashtu, edhe numri i emigrantëve të ndaluar në kufirin SHBA-Meksikë, është rritur nga 54,000 në vitin 2007 në 165,000 në vitin 2017. Por raporti i organizatës Pew thotë se këto shifra janë më të ulta se ato të vitit 2014, kur ky numër ishte 239,000. Për shkak se numrat në përgjithësi po bien, popullsia e tanishme e emigrantëve të paautorizuar është më e ulët se 10 vjet më parë, veçanërisht e atyre të ardhur nga Meksika, ky vend ende është përgjegjës për gjysmën e popullsisë pa dokumente në SHBA. Ja disa nga gjetjet e tjera të raportit: Ndërsa kufiri SHBA-Meksikë ka qenë në qendër të vemendjes së administratës Trump dhe mediave javët e fundit, raporti i organizatës Pew thotë se shumica e emigrantëve të paautorizuar hyjnë në SHBA me viza të ligjshme dhe qëndrojnë në vend pas përfundimit të vizave. , thuhet në raport. Raporti i fundit mbi ata që tejkalojnë vizën e qëndrimit tregon se më shumë se 700,000 vizitorë me viza të skaduar duhet të ishin larguar në vitin fiskal 2017. Raporti i organizatës Pew thotë se 90 përqind e shkelësve të vizave janë nga vende të tjera, përveç Meksikës ose Amerikës Qendrore. Dëbimet, që arritën kulmin në vitin 2013, mund të kishin luajtur një rol në zvogëlimin e popullsisë pa dokumente. Raporti i organizatës Pew vëren se numri i deportimeve u rrit gjatë administratave George W. Bush dhe Barack Obama - nga 211,000 në 2003 në një rekord 433,000 në vitin 2013, sipas statistikave të Departamentit të Sigurisë Kombëtare. Në vitin fiskal 2016, u deportuan mbi 300,000, shumica e tyre nga Meksika dhe tre vendet e trekëndshit verior të Amerikës Qendrore (Salvadori, Guatemala dhe Hondurasi) thotë raporti, duke cituar një rënie prej 17 përqind nga viti 2016 deri në vitin 2017. , thuhet në raport.